b'\n_START_ARTICLE_\nULD\n_START_PARAGRAPH_\nULD (angle\xc5\xa1ko: unit load device) je aluminijast kontejner ali paleta za uporabo na letalih. Uporabljajo se za prtljago, tovor in po\xc5\xa1to. ULD-ji precej olaj\xc5\xa1ajo nakladanje in raztovarjanje, podobno kot univerzalni kontejnerji na kontejnerskih ladjah. ULD se uporabljajo na skoraj vseh \xc5\xa1irokotrupnih letalih in na nekaterih ozkotrupnih, odvisno od dimenzij tovornega prostora. Ve\xc4\x8dina ULD-jev je prirezana v enem kotu zaradi prilagajanja obliki trupa letala.'